รัฐบาลไทย-ข่าวทำเนียบรัฐบาล-มหาดไทย จับมือ สวทช. พัฒนาระบบ IT แจ้งปัญหา ข้อร้องเรียน และระบบบริหารจัดการการเก็บขยะอัจฉริยะ เพื่อเพิ่มประสิทธิภาพในการบริหารจัดการสิ่งแวดล้อมของเมืองและชุมชน
วันอาทิตย์ที่ 27 ตุลาคม 2562
มหาดไทย จับมือ สวทช. พัฒนาระบบ IT แจ้งปัญหา ข้อร้องเรียน และระบบบริหารจัดการการเก็บขยะอัจฉริยะ เพื่อเพิ่มประสิทธิภาพในการบริหารจัดการสิ่งแวดล้อมของเมืองและชุมชน
มหาดไทย จับมือ สวทช. พัฒนาระบบ IT แจ้งปัญหา ข้อร้องเรียน และระบบบริหารจัดการการเก็บขยะอัจฉริยะ เพื่อเพิ่มประสิทธิภาพในการบริหารจัดการสิ่งแวดล้อมของเมืองและชุมชน
วันนี้ (25 ต.ค.62)ณกระทรวงมหาดไทย นายบุญธรรม เลิศสุขีเกษม รองปลัดกระทรวงมหาดไทยหัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่นเปิดเผยว่าตามที่กระทรวงมหาดไทยได้ลงนามในบันทึกข้อตกลงความร่วมมือในโครงการสนับสนุนการนําเทคโนโลยีสารสนเทศมาช่วยเพิ่มประสิทธิภาพในการบริหารจัดการเมืองและบริการประชาชนกับ กระทรวงการอุดมศึกษา วิทยาศาสตร์ วิจัยและนวัตกรรม (อว.) สํานักงานพัฒนาวิทยาศาสตร์และเทคโนยีแห่งชาติ (สวทช.) เพื่อส่งเสริมและสนับสนุนการนําเทคโนโลยีสารสนเทศมาช่วยเพิ่มประสิทธิภาพในการบริหารจัดการเมืองและบริการประชาชน เมื่อวันที่ 9 กันยายน 2562 ที่ผ่านมา โดย สวทช. ได้พัฒนาระบบเทคโนโลยีสารสนเทศพร้อมให้องค์การบริหารส่วนท้องถิ่น (อปท.) นํามาใช้ในการบริหารจัดการการจัดเก็บ วิเคราะห์ ประมวลผล และใช้ประโยชน์จากข้อมูลสําหรับบริหารจัดการสิ่งแวดล้อมของเมืองและชุมชนอย่างจริงจังแล้ว
รองปลัดกระทรวงมหาดไทย กล่าวว่าขณะนี้ สวทช. โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ(NECTEC)ได้มีการจัดทําระบบด้านการบริหารจัดการสิ่งแวดล้อมของเมืองและชุมชนที่เป็นประโยชน์แก่ประชาชน สําหรับให้ อปท. นําไปใช้ จํานวน 2 ระบบ ได้แก่(1) ระบบแจ้งปัญหาและข้อร้องเรียน(Traffy Fondue)ซึ่งเป็นแพลตฟอร์มในการนําเทคโนโลยีสารสนเทศผ่านChatbot, AIและMobile Applicationสําหรับแจ้งและติดตามปัญหาเมือง โดยจัดทําขึ้นเพื่อลดปัญหาต่างๆ ภายในเมือง เช่น ปัญหาขยะ และปัญหาทั่วไป โดยระบบจะช่วยคัดแยกประเภทปัญหาให้อัตโนมัติด้วยเทคโนโลยีArtificial Intelligence (AI)แล้วระบบสามารถส่งเรื่องเพื่อหาผู้รับผิดชอบและดําเนินการแก้ไขปัญหาได้อย่างรวดเร็วทันท่วงที รวมทั้งสามารถติดตามการแก้ไขปัญหาของเจ้าหน้าที่และหน่วยงานที่รับผิดชอบผ่านการแจ้งเตือนตลอด 24 ชั่วโมง ซึ่งจะช่วยให้ผู้บริหารในพื้นที่และท้องถิ่นมีภาพรวมของปัญหาต่างๆ ในพื้นที่ สามารถติดตามความก้าวหน้าในการแก้ไขปัญหา และมีบทวิเคราะห์ทางสถิติ (Big Data Analytics)ซึ่งจะช่วยให้ผู้บริหารสามารถแก้ไขปัญหาต่างๆ ของเมืองได้อย่างยั่งยืน และ(2) ระบบบริหารจัดการเก็บขยะอัจฉริยะ(Traffy Waste)ซึ่งเป็นแพลตฟอร์มบริหารงานและวางแผนจัดเก็บขยะ ด้วยArtificial Intelligence (AI)วิเคราะห์ข้อมูล จากการติดตามตําแหน่งรถเก็บขยะด้วยMulti-GNSSบันทึกเส้นทางและประวัติการเก็บขยะ วิเคราะห์พฤติกรรมและเพิ่มประสิทธิภาพการเก็บขยะ ประชาชนและเจ้าหน้าที่จะสามารถรับการแจ้งเตือนจุดเก็บขยะที่สนใจได้ สามารถทํางานร่วมกับระบบTraffy Fondueโดยจะแจ้งปัญหาขยะล้นถัง และขยะเกลื่อนกลาดในชุมชนซึ่งสามารถนํามาวิเคราะห์ข้อมูล และใช้ในการตัดสินใจเกี่ยวกับนโยบายและปรับปรุงการบริหารจัดการในพื้นที่ได้ ทั้งนี้ ในปัจจุบันมี อปท. ที่นําระบบบริหารจัดการการเก็บขยะอัจฉริยะ (Traffy Waste)มาใช้แล้วจํานวน 1 แห่ง คือ เทศบาลเมืองป่าตอง จ. ภูเก็ต
นายบุญธรรมฯ รองปลัดกระทรวงมหาดไทย ได้กล่าวเพิ่มเติมว่ากระทรวงมหาดไทยได้เห็นถึงความสําคัญการนําระบบดังกล่าวมาใช้ซึ่งจะเป็นประโยชน์ต่อ อปท. ในการให้บริการประชาชนในพื้นที่ในอนาคต และขอให้ อปท. ที่มีความพร้อมสมัครเข้าร่วมใช้ประโยชน์ระบบTraffy FondueและTraffy Wasteอย่างจริงจัง เพื่อส่งเสริมการใช้ประโยชน์เทคโนโลยีสารสนเทศในการเพิ่มประสิทธิภาพและเสริมสร้างศักยภาพการบริหารจัดการของท้องถิ่นให้สามารถทันต่อการเติบโตของเมืองและชุมชน ควบคู่ไปกับการจัดการสิ่งแวดล้อมได้อย่างยั่งยืนต่อไป.
กองสารนิเทศ สป.มท.
ครั้งที่ 177/2562